Source: https://tampere.cloudnc.fi/fi-FI/Toimielimet/Tampereen_kaupunkiseudun_joukkoliikennelautakunta/Kokous_3052018/Valtuustoaloite_Tampereen_bussilinja_15n(55545)
Timestamp: 2020-08-15 13:14:22+00:00

Document:
Valtuustoaloite Tampereen bussilinja 15:n reittiosan Rautatieasema-Keskustori-Pispalanharju jatkamiseksi - Aila Dündar-Järvinen | Tampere esityslistat ja pöytäkirjat
Valtuustoaloite Tampereen bussilinja 15:n reittiosan Rautatieasema-Keskustori-Pispalanharju jatkamiseksi - Aila Dündar-Järvinen
Tampereen kaupunkiseudun joukkoliikennelautakunta, kokous 30.5.2018
§ 42 Valtuustoaloite Tampereen bussilinja 15:n reittiosan Rautatieasema-Keskustori-Pispalanharju jatkamiseksi - Aila Dündar-Järvinen
TRE:1544/08.00.01/2018
Kaupunginvaltuutettu Aila Dündar-Järvinen on tehnyt 19.2.2018 valtuustoaloitteen, jossa hän esittää perusteluineen, että Tampereen bussilinjan 15 reittiosaa rautatieasema-Keskustori-Pispalanharju ei lakkauteta. Valtuustoaloitteen sisältö painottuu Pispalanharjun tilanteeseen. Perusteluina liikenteen säilyttämiselle aloitteen mukaan ovat alueen korkeuserot, senioriväestön suuri osuus, haitat yksityisautoilun lisääntymisestä harjulla ja koululaisten matkustustarpeet.
Tampereen kaupunkiseudun joukkoliikennelautakunta päätti 20.12.2017 hyväksyessään joukkoliikenteen palvelutason kesäaikataulukaudelle 2018, että linjan 15 reittiosa Pispalanharju- Keskustori lakkautetaan. Linjareitti kulkee jatkossa Järvensivulta rautatieaseman kautta Petsamoon. Pyynikin osalta korvaava tarjonta järjestetään linjalla 25, jonka vuorotarjontaa lisätään. Eteläpuisto - Nalkala -alueella palvelutarjontaa parannetaan siirtämällä linjan 6 päätepysäkki Pyynikintorilta Nalkalaan.
Tampereen kaupunkiseudun joukkoliikennelautakunta käsitteli kokouksissaan 22.2.2018, § 15, ja 21.3.2018, § 22, kaupunkiseudun joukkoliikenteen palvelutasoa 2018-2019. 22.2.2018 joukkoliikennelautakunta päätti talvikauden palvelutasosta lukuunottamatta linjoja 14,15, 35 ja 55, joiden osalta esitys palautettiin valmisteluun. 21.3.2018 joukkoliikennelautakunta päätti valtuustoaloitteessa kyseessä olevan asian osalta kokouksessa muutetun päätösehdotuksen mukaisesti, että talviliikennekaudella 2018-2019 Pispalanharjulle liikennöidään linjalla 31 siten, että Pispalanharjun itäpäässä sijaitseva Pispalanharju 2 - pysäkki toimii linjan 31 päätepisteenä Pispalanharjulla. Kyseiseltä pysälkiltä on noin 600 metrin matka Pispan koululle länteen. Lisäksi Pispalanharjulla liikennöidään palveluliikenteellä.
Pispalan Asukasyhdistys ry teki 21.3.2018, § 22 päätöksestä oikausuvaatimuksen koskien linjan 15 Pispalanharju-Järvensivu palvelutasoa. Oikaisuvaatimuksessa linja-autoreitti 15 ja sen aikataulut vaadittiin säilytettäväksi Pispalanharjulla, Pyynikin Palomäentiellä sekä Satamakadulla Kaakinmaalla. Joukkoliikennelautakunta hylkäsi oikaisuvaatimuksen kokouksessaan 26.4.2018.
Tampereen kaupunkiseudun joukkoliikennelautakunta on käsitellyt Pispalanharjun joukkoliikennetarjontaa valtuustoaloitteen 19.2.2018 tekemisen jälkeen kevään kokouksessa ja päätynyt ratkaisuun, jossa linja 31 jatketaan Pispalanharjun itäosaan, Pispalanharju 2 - pysäkille ja lisäksi Pispalanharjulla liikennöidään palveluliikenteellä. Joukkoliikennelautakunnan päättämä palvelutarjonta yhdessä palveluliikenteen kanssa helpottaa erityisesti alueen korkeuseroista johtuvaa haastetta. Koululaisten liikkumistarpeisiin on aikataulullisesti hyvät yhteydet Pispalan valtatien pysäkeiltä. Näiden pysäkkien matkustajamäärätietojen perusteella linjojen käyttö alueelta on jo nykyisin hyvin suosittua.
Valtuustoaloite - Aila Dündar-Järvinen.pdf (pdf, 163 kt)
Kuuntele Valtuustoaloite - Aila Dündar-Järvinen.pdf
§ 39 Läsnäolo- ja puheoikeudet
§ 40 Palvelusopimus joukkoliikenteen reaaliaikaiseen matkustajainformaatiojärjestelmään liittymisestä
§ 41 Joukkoliikenteen palvelutaso talvikaudella 2018-2019
§ 43 Joukkoliikennelautakunnan vuoden 2018 vuosisuunnitelman muuttaminen

References: § 42
 § 15
 § 22
 § 22

§ 39

§ 40

§ 41

§ 43